cyanic-selkie/wikianc huggingface dataset:
Belarus’ riksvåpen
Belarus' riksvåpen ble innført etter folkeavstemning 1995. Det er formet som vanlig i «kommunistisk heraldikk» og har en krans av kornaks, jordbær og blomster under en rød stjerne og bundet sammen av et langt bånd delt i rødt og grønt. Sentralmotivet er et kartomriss lagt på strålene til en oppgående sol bak en oppvoksende jordklode. Dette er et av de få nyere statsemblemer som er av denne typen, og det avløste et gammelt og mer tadisjonelt heraldisk riksvåpen med rødt skjold som har en rustningskledt mann til hest. Dette våpenet var også brukt før 1919.
Showtalk
Første sesong hadde et seersnitt på over én million, mens andre sesong hadde et snitt på 560,000.
Belarus’ riksvåpen
Til tross for at hviterusserne deler en tydelig etnisk identitet og språk, oppnådde de ikke politisk suverenitet før 1991, bortsett fra en periode i 1918 da den kortvarige belarusiske folkerepublikken brukte rytteren som sitt emblem. De unike belarusiske nasjonale symbolene ble ikke opprettet som et resultat av den utenlandske styringen av de belarusiske territoriene av Preussen, Polen, Litauen og Russland før det 20 århundre.
Showtalk
Et utdrag av første sesong var Norges bidrag til Montreux-festivalen.
Lechangxia-demningen
Shannipo-demningen er en demning med et vannkraftverk i elva Beijiang, ei sideelv til Perleelva, beliggende i nordlige del av provinsen Guangdong, sørlige Kina. Installert effekt er ca 150 MW. Utbyggingen startet i 2007 og anlegget stod ferdig i 2011.
Demningen er 85 meter høy og 258 meter lang. Den er en såkalt RCC, betong gravitasjonsdam. Den brukes også til irrigasjon og har sluser for navigasjon med skip.
Hol II kraftverk
Hol II kraftverk er et vannkraftverk ved Djupedal i Hol kommune i Viken fylke.
Kraftverket ble satt i drift i 1957, og utnytter et fall på 48 meter fra Hovsfjorden.
Det er installert en francisturbin på 26 MW. Normal årsproduksjon er på ca. 119GWh.
Tilsiget er på 986 millioner m³ og nedslagsfeltet er på 939 km². Magasinkapasiteten er på 0,7 millioner m³. Kraftverket er et elvekraftverk.
Kraftverket eies og driftes av E-Co Energi.
Se også
Hol I kraftverk og Hol III kraftverk
EM i turn for menn 1996
Det 22. europamesterskapet i turn for herrer ble arrangert i København i Danmark 9. til 12. mai 1996.
Oliver Gill
Oliver David Gil (født 15.september 1990) er en tidligere engelsk fotballspiller som spilte for Manchester United. Gill ble utlånt til Bradford City i hans periode i Manchester United. Han er sønn av David Gill, Manchester Uniteds administrerende direktør, visesjef i G-14 og medlem i FAs styre.
Edwin McMillan
Edwin Mattison McMillan (født 18. september 1907 i Redondo Beach, California, død 7. september 1991 i El Cerrito, Contra Costa County, California) var en amerikansk fysiker og kjemiker.
Han fremstilte neptunium i 1940 og oppdaget senere plutonium. Han mottok Nobelprisen i kjemi i 1951, sammen med Glenn T Seaborg, for deres oppdagelser innenfor de transurane grunnstoffenes kjemi.
Carlow (grevskap)
Carlow (irsk Ceatharlach) er et grevskap som ligger i den sørlige regionen av Irland, innenfor provinsen Leinster i republikken Irland. Carlow er den nest minste og den tredje minst folkerike av Irlands 32 tradisjonelle grevskaper. Carlow County Council er den styrende lokale myndigheten. Administrasjonsbyen er Carlow ved elven Barrow. Grevskapet hadde 61,931 innbyggere ved folketellingen i 2022.
Grevskapet har navn etter administrasjonsbyen Carlow og er den største bosetningen, med over 40 % av grevskapets befolkning. Mye av resten av befolkningen er også bosatt i Barrowdalen, i byer som Leighlinbridge, Muine Bheag (tidligere Bagenalstown), Graiguenamanagh (tidligere Tinnahinch), Borris og St Mullins. Carlow deler grense med grevskapene Kildare og Laois i nord, Kilkenny i vest, Wicklow i øst og Wexford i sørøst.
Carlow er kjent som The Dolmen County («Dyssegrevskapet»), et kallenavn basert på Brownshill-dyssen, en 6000 år gammel megalittisk gravanlegg som er kjent for å ha den tyngste dekksteinen i Europa, som veier rundt 150 tonn. Byen Carlow ble grunnlagt av normannerne i 1207 og grevskapet etter engelsk mønster ble opprettet kort tid etter, noe som gjorde det til et av de eldste grevskapene i Irland. I løpet av 1300-tallet var grevskapet maktsete for det gamle irske kongeriket Leinster (irsk: Ríocht Laighean), så vel som hovedstaden for Lord av Irland i tiden mellom 1361 til 1374.
Etymologi
Grevskapet har navn etter byen Carlow, som er en anglifisering av den irske Ceatharlach. Historisk sett ble det anglisert som Caherlagh, Caterlagh og Catherlagh, som er nærmere den irske skrivemåten. På 1800-tallet antok John O'Donovan, en lærd som jobbet med Ordnance Survey Ireland, at opprinnelsen til navnet var Ceatharloch (som betyr «firedobbel innsjø»), ettersom ceathar betyr «fire» og loch betyr «innsjø». Det er derfor direkte oversatt som «Fire innsjøer». Dette ble akseptert av datidens fremste irske etymolog, P.W. Joyce, som den endelige opprinnelsen til navnet; selv om Joyce bemerket at det ikke var noen bevis som tyder på at disse innsjøene noen gang har eksistert i området.
I dag er det heller antatt at den første delen av navnet stammer fra det gammelirske ordet cethrae («dyr, storfe, flokker, flokker»), som er relatert til ceathar («fire») og derfor betegnet «firbeint (dyr)». Den andre delen av navnet er endelsen -lach, som betyr at «Ceatharlach» refererte til et «sted for storfe eller krøtterflokk». Etter hvert som den lokale dialekten til irsk utviklet seg, ble fonemet te foreldet. Følgelig ville uttalen av navnet på 1200-tallet vært mye nærmere dets moderne anglikiserte form. Bevarte tekster fra 1400- og 1500-tallet som staver navnet som «Carelagh» og «Kerlac» ser ut til å reflektere denne endringen i uttale.
Økonomi
For 2017 beregnet Irlands statistikkbyrå (Central Statistics Office) at totale inntekt til husholdningen i Carlow var på €1,48 milliarder, rangert på 24. plass av 26 grevskap. Carlows innbyggerne er de 13. høyeste skattebidragsyterne per innbygger i republikken Irland, og ga totalt €331 millioner i skatt i 2017. Det ble først og fremst drevet av den høyere samlede verdien av økonomisk produksjon fra grevskapet, sammen med høyere lønn sammenlignet med grevskap i andre regioner som Midland midt i Irland eller Border Region i nord mot Nord-Irland. Disponibel inntekt per innbygger i 2017 var €20 154, eller 96,63 % av statens gjennomsnitt, og rangerte den på 8. plass i landet. De primære økonomiske sektorene i grevskapet er detaljhandel, tjenester, industri, legemidler og mat- og drikkeindustrien.
Jordbruk
Til tross for sin lille størrelse har Carlow en stor landbrukssektor, og er en stor produsent av meieri, korn og grønnsaker. Carlow har tradisjon for å produsere landbruksprodukter av høy kvalitet. Topographical Dictionary of Ireland (1837) bemerket den «sterkt forbedrede tilstanden» til praksisen i grevskapet landbruk. Den sier videre at «hvete av meget god kvalitet dyrkes i alle deler» og at bygg dyrket i Carlow «lenge har vært feiret og etterspurt, og store mengder blir årlig sendt til England».
Meieri er den mest lønnsomme landbrukssektoren i grevskapet, noe som historisk alltid har vært tilfelle. Topographical Dictionary of Ireland uttalte at «Meieriene er tallrike og meieribrukene omfattende og lønnsomme; smør som er hovedproduktet, er generelt av meget god kvalitet og høyt verdsatt på engelske og utenlandske markeder». Fra 2018 var det 102 357 kyr i grevskapet, hvorav omtrent 60% var kjøttfe, og resten melkekyr. Grevskapet har også Irlands 13. største besetning med sauer (108.851 sauer) og 13. største grisebesetning (40.715 griser). I 2023 er det rapportert at Irland vurderer å kvitte seg med 200 000 kyr de neste tre årene som et tiltak for å nå klimamålene, viser et internt dokument fra landbruksdepartementet. Hvordan det vil slå ut for Carlow er uvisst.
Det er 1 806 individuelle gårder i grevskapet, med et samlet oppdrettsareal på 71 142 hektar (175 796 dekar), som utgjør 79% av landarealet. Av dette er 16 875 hektar (41.699 dekar) under jordbearbeiding, den niende høyeste i Irland, og 3 450 hektar (8 525 dekar) land er dedikert til hagebruk og frukt, den åttende høyeste. Gjennomsnittsstørrelsen på en gård i grevskapet er 39,4 hektar (97 dekar), betydelig over landsgjennomsnittet på 31 hektar (77 dekar), og ifølge landbruksorganisasjonen Irish Farmers' Association var den totale verdien av landbruksprodukter fra Carlow i 2016 € 188 millioner.
Industri
Historisk sett var Carlow den primære produsenten av sukkerbete i Irland. Sukkerselskapet The Irish Sugar Manufacturing Company (som nå heter Greencore) ble opprettet i 1926 av forretningsmannen Edward Duggan fra Carlow, og var et landemerke i industrialiseringen av den begynnende irske staten. I 1933 ble anlegget nasjonalisert av den nyvalgte regjeringen under partiet Fianna Fáil. Regjeringen førte en politikk med selvforsyning og anerkjente sukkerproduksjon som en nasjonal kjerneindustri, og opprettet et statseid sukkerselskap – Comhlucht Siúicre Éireann – med Carlow-anlegget som hovedkvarter. Fabrikkens tvangsstengt i 2005 på grunn av innføringen av EUs sukkerkvoter var svært kontroversiell.
Tilvirkning, biovitenskap, detaljhandel, tjenestehandel og jordbruksindustri er grevskapets primære økonomiske sektorer. Burnside Group er den største enkeltarbeidsgiveren i Carlow, med over 800 ansatte på sine anlegg i byene Tullow, Bagenalstown og Carlow. Produksjonsfirmaet Autolaunch sysselsetter 300 personer ved fabrikken deres i Muine Bheag. Det store farmasøytisk selskapet Merck Sharp & Dohme har et produksjonsanlegg for vaksiner i Carlow, som sysselsetter 300 personer, og meierisamvirket Tirlán har to fabrikker for fôr i grevskapet, ved Carlow og Tinnahinch. Grevskapet er også en nøkkelleverandør av Tirláns tørrmelk og melkepulver.
I tjeneste- og IT-sektoren sysselsetter det amerikanske forsikringsselskapet Unum 150 personer i Carlow by, og innenlandske sikkerhetsfirmaet Netwatch, med hovedkontor i Carlow by, sysselsetter 160 personer, med ytterligere 340 ansatte i Storbritannia og USA.
Det multinasjonale olje- og gassletingsselskapet Tullow Oil ble grunnlagt i Tullow av Aidan Heavey i 1985. Selskapet, som nå har hovedkontor i London, er notert på den irske børsen og hadde en omsetning på i underkant av €1,6 milliarder i 2019.
Historie
Området til dagens Carlow har vært bebodd i tusenvis av år, og grevskapet har kanskje den høyeste konsentrasjonen av megalittiske monumenter per kvadratkilometer i Irland. Tallrike stående steiner (menhir eller bautasteiner), bullauner («steinbaolle») og ganggraver markerer landskapet. Carlow har kallenavnet «Dolmen County», dolmen er engelsk for dysse, det vil si en gruppe steiner som består av én stor flat stein støttet av flere vertikale, noe som gjenspeiler overfloden av dysser som finnes innenfor grensene, hvorav Brownshill Dolmen er den mest kjente. De historiske klanområdene i grevskapet er blant annet Uí Drona (O'Ryan), Fothairt Feadh (O'Nolan), Uí Ceinnselaig (Kinsella), Dál Coirpri Cliach (Kerwick), Uí Bairrche Magh dá chonn (Kearney), Uí Felmeda Tuaidh (O'Garvey) og Uí Bairrch Maige hAilbe (O'Gorman). Ettersom Carlow inneholdt både den seilbare elven Barrow så vel som områdets pulsåre, Slighe Cualann, en av de viktigste veiene i tidlig kristen tid som fører til det viktige seremonielle stedet Tara, var det viktig for enhver potensiell konge av Leinster å holde på kontrollen over dette området. På 1000-tallet hadde Mac Murchada-grenen av klanen Uí Ceinnselaig etablert seg som kongene av Leinster.
Framvekst som grevskap
Med unntak av en kortvarig norrøn bosetning nær St. Mullin's på 800-tallet, forble området under kontroll av kongeriket Leinster til tidlig på 1200-tallet. Etter den normanniske erobringen ble «Borough of Carlow» opprettet i juli 1210, og utgjorde en del av det normanniske kurfyrstedømmet Leinster (engelsk: county palatine). Dette ble senere delt og den uavhengige «Liberty of Carlow» ble etablert i 1247. På den tiden var grevskapet mer enn tre ganger større enn det er i dag, og dekket omtrent 2 930 km2 (724 000 dekar) og omfattet mesteparten av det gamle bispedømmet Leighlin, som strakte seg til og omfattet kystområdet rundt byen Arklow.
Den moderne grevskapsgrensen ble formet av den gæliske gjenoppblomstringen mellom 1300- til 1500-tallet. I denne perioden var Carlow en del av arven til det anglo-normanniske Butler-dynastiet; men irske Art MacMurrough-Kavanagh, den oppadgående kongen av Leinster, kontrollerte imidlertid mer enn halvparten av landet. Han ble betalt av anglo-normannerne for sine «tjenester» med å holde veiene og handelsrutene i området fri for banditter, men i virkeligheten utgjorde dette ikke noe mer enn husleie som MacMurrough-Kavanagh krevde som en anerkjennelse av hans suverenitet over området. Hans autoritet var så absolutt at MacMurrough-Kavanaghs beholdt kontrollen over store deler av grevskapet i århundrer, til tross for radikale politiske endringer. På slutten av 1400-tallet kjøpte James Butler, den 9. jarlen av Ormond, land i grevskapet for å gi til til sin arvingene, framfor å gå i konflikt med dynastiet. Etterkommere av kongen av Leinster er fortsatt i besittelse av deres forfedres hjem til herskapshuset Borris House den dag i dag.
Den uformelle alliansen mellom kongeriket Leinster og anglo-normannerne forble status quo i flere tiår da den opprettholdt freden og gjorde begge parter enormt velstående. Med kjennskap til det politiske landskapet begynte anglo-normannerne å gifte seg inn i irsk-gæliske familier og tilpasse seg innfødte skikker («ble mer irske enn irlenderne»), og inngikk allianser med irske kongedømmer for å få overtaket over sine andre anglo-normanniske rivaler. I et forsøk på å stoppe nedgangen av engelsk autoritet i regionen, gjorde den engelske monarken Carlow til hovedstaden for Lord av Irland fra 1361 til 1374, bare 13 km nord for MacMurrough-Kavanaghs faste residens i Leighlin.
Store områder på den nordlige og østlige utkanten av Liberty of Carlow havnet gradvis fullstendig under kontrollen til O'Moores, O'Byrnes og andre høvdingedømmer. Følgelig, da den engelske monarken gjenerobret disse områdene på midten av 1500-tallet, ble ikke eierskapet tilbakeført til anglo-normannerne i Carlow, men ble i stedet gitt til nybyggere fra England. Carlow beholdt grensen til Irskesjøen, selv om kontrollen over dette landet ble omstridt med de regjerende høvdingene i området som begjærte sitt eget shire. Disse områdene ble til slutt gitt over til grevskapet Wicklow i 1606. Den nåværende grensen til Carlow representerer derfor de normanniske kjerneområdene som hadde vedvart siden 1100-tallet, støttet opp av det irske Caomhánach-dynastiet.
Tidlig moderne tid
Etter de irske forbundskrigene på 1650-tallet ble det store flertallet av irske og anglo-normanniske grunneiere avsatt, og eiendommene deres ble gitt til engelske soldater som deltok i den brutale erobringskrigen til Oliver Cromwell. Carlow var et av fire grevskap satt til side av regjeringen til det engelske samveldet som betaling av offentlig gjeld, selv om mye av eiendommene i disse grevskapene til sist ble overtatt av «kongemordere» (etter at kong Karl I av England ble henrettet) ved at de ble ansett som «venner av republikken». Derimot ble de samme eiendommene lovlig ansett for å være eid av kong Karl II av England etter restaureringen] og gjenopprettelsen av kongedømmet i England. Mange fordrevne irske adelsmenn var i stand til å anmode kongen for å få eierskapet til eiendommene gjenopprettet. Cromwells erobringen hadde derfor en begrenset innvirkning på Carlow, ettersom både kong Karl og det irske parlamentet viste mildhet til vanlige soldater som isteden ble tildelt eiendommer andre steder i Irland, men alle «kongemordere» ble enten forvist eller henrettet.
Carlow, sammen med opprøret i nabogrevskapet Wexford, opplevde noen av de heftigste kampene i opprøret i 1798. Opprøret i Carlow er spesielt beryktet for de sekteriske utskeielsene som er begått i grevskapet. I kjølvannet av den franske revolusjonen organiserte lokale medlemmer av den pro-britiske Oransjeordenen seg i et Yeomanry Cavalry Corps som gjennomførte nattlige angrep på hjem til katolikker og dissentere, ofte brente dem til grunnen, på jakt etter våpen og revolusjonær litteratur.
Slaget i byen Carlow den 25. mai 1798 var en av de første trefningene i opprøret i 1798. Irlendere i Carlow samlet seg for å støtte opprøret, men endte i et knusende nederlag for opprørsstyrkene. Måneder med trusler og hevnangrep fulgte, ledet av den protestantiske pastor Robert Rochfort, som hadde overoppsyn av den ulovlige kidnappingen, torturen og henrettelser av mistenkte av den nasjonalistiske og anti-britiske organisasjonen United Irishmen], og ga Rochfort kallenavnet «the slashing parson», «den flengende presten». Ryktet om hans ondskap og brutalitet etter hans død kom til å prege hans familie i flere tiår, og ødela deres gode navn og politiske muligheter til å stille til valg inntil de sist flyttet fra Carlow i 1923.
Den revolusjonære perioden
Under uavhengighetskrigen hadde Carlow Brigade av Irish Republican Army (IRA) 6 bataljoner som opererte i Carlow, foruten i vestlige Wicklow, sørlige Kildare og østlige Laois og Kilkenny, og hele tiden i skyggen av Curragh Camp – den britiske hærens hovedkvarter i Irland. Den forlatte eiendommen ved Duckett's Grove fungerte både som IRAs treningsleir og hovedkvarteret til Carlow Brigade fra 1919 til 1922.
Plaget av dårlige forsyningslinjer og hindret av en tung tilstedeværelse av den pro-britiske, paramilitære politistyrken Royal Irish Constabulary (RIC) førte til at Carlow Brigade var en av de minst aktive i krigen. Isteden spesialiserte de seg stort sett på å forsinkende taktikker som å blokkere veier, ødelegge broer og avskjære postgangen. Brigaden gjennomførte et forklundret bakholdsangrep nær landsbyen Ballymurphy i april 1921, med tap av 12 medlemmer (4 drepte og 8 tatt til fange) og livsviktig ammunisjon. Deretter ble det ingen ytterligere aktive engasjementer med verken RIC eller den britiske hæren forsøkt.
Carlow Republican District Court, opprettet i februar 1922 ved rettsbygningen Carlow Courthouse, var den første domstolen etter uavhengighetskrigen som ble holdt av regjeringen i den irske fristaten. Carlow opplevde relativt lite handling under borgerkrigen, da fristatens hær utplasserte hundrevis av soldater til de tidligere RIC-festningene i grevskapet, og som effektivt kvalt de irregulære opprørsstyrkene. Den første lederen av en uavhengig irsk regjering, presidenten for de administrative myndighetene W.T. Cosgrave, fungerte som Teachta Dála («forsamlingsdelegat») for området Carlow–Kilkenny fra 1921 til 1927.
Hymner
Den irske folkesangen «Follow Me Up to Carlow» er grevskapets egen sang, og brukes til en rekke turisme- og sportsformål. Sangen i seg selv handler imidlertid ikke om Carlow. Den feirer nederlaget til den engelske hæren av Fiach Mac Aodh Ó Broin i slaget ved Glenmalure i 1580. En «Song for Carlow»-konkurranse ble holdt i 2005 for å velge en ny uoffisiell hymne basert på grevskapet. Av 112 bidrag ble en sang med tittelen «The Red, Yellow and Green» av countrysanger Derek Ryan valgt som vinneren av et live publikum og dommerpanel. Komikeren Richie Kavanagh har også skrevet en rekke sanger som refererer til grevskapet og dets landemerker, blant annet «It's Called the County Carlow» og «The Carlow Fence», en komisk sang med beundring for grevskapets unike dekorative granittgjerder i carlowstil, også kalt for kvekergjerder.
Wim van Heel
Willem «Wim» van Heel (født 27. september 1922 i Haag, død 3. oktober 1972 i Middelburg) var en nederlandsk landhockeyspiller som deltok i de olympiske leker 1948 i London og 1952 i Helsingfors.
Van Heel vant en olympisk bronsemedalje i landhockey under OL 1948 i London. Han var med på det nederlandske laget som kom på tredjeplass i landhockeyturneringen bak India og Storbritannia. Nederland tapte semifinalen med 1-2 til India som siden vant finalen og ble olympiske mestere. I bronsefinalen møtte de Pakistan og første kampen endte uavgjort 1-1 og i neste kamp vant Nederland med 4-1. Van Heel spilte alle sju kampene i OL-turneringen.
Fire år senere, under OL 1952 i Helsingfors, vant han en olympisk sølvmedalje i landhockey. Nederland vant både kvart- og semifinalen med 1-0 over Tyskland og Pakistan men tapte finale til India med 1-6. Van Heel spilte alle tre OL-kampene.
Walter Leinweber
Walter Leinweber (født 18. april 1907, død mars 1997) var en tysk ishockeyspiller som deltok i de olympiske leker 1932 i Lake Placid.
Leinweber vant en olympisk bronsemedalje i ishockey under vinter-OL 1932 i Lake Placid. Han var målvakt på det tyske laget som kom på tredjeplass, bak Canada og USA, i OL-turneringen. Det var fire lag som deltok og alle lagene møttes to ganger. Tyskland tapte begge kampene til både USA og Canada med slo Polen med 2-1 og 4-1. Den fjerde olympiske turneringen i ishockey var også det sjette verdensmesterskapet i ishockey. Spillerne på Tysklands lag var Rudi Ball, Alfred Heinrich, Erich Herker, Gustav Jaenecke, Werner Korff, Walter Leinweber, Erich Römer, Martin Schröttle, Marquardt Slevogt og Georg Strobl. Leinweber spilte alle seks kampene i OL-turneringen som målvakt.
Maduhe-demningen
Maduhe-demningen er en demning med vannkraftverk sørøst for byen Dali i Yunnan-provinsen i det sørligste Kina, anlagt i elva Den røde elv (Hong He). Effekten er ca 250 MW. Operatør er Red River Hydropower Development Co Ltd.
Demningen er en betongdekket steinfyllingsdam, av typen RCC. Dammen er 108 meter høy og 353 meter lang, og den brukes bare til vannkraft.
Kalashuke-demningen
Nansha-demningen er en demning med vannkraftverk helt nord i Xinjiang-provinsen i det nordvestligste Kina, anlagt i elva Irtysj (Eerqisi). Effekten blir ca 140 MW.
Demningen er en betong gravitasjonsdam, av typen RCC. Dammen er 122 meter høy og 1.570 meter lang, og brukes bare til vannkraft.
112 (tall)
112 (ett hundre og tolv) er det naturlige tallet som kommer etter 111 og kommer før 113. 112 er også et overskuddstall.
112 er et partall.
112 er atomnummeret til Copernicium.
112 er CXII i romertall.
Annet
112 er også:
Radioten
Radioten er en klassisk episode fra 1976 av den norske komiserien Fleksnes, spilt av Rolv Wesenlund i hovedrollen, som ble vist på norsk fjernsyn NRK fra 1972 til 2002.
Handling
Fleksnes er en ivrig radioamatør og har skaffet seg venner i hele verden. Han forstår muligheten å kunne utnytte eteren i menneskehetens tjeneste. Men hva gjør han når han peiler inn et menneske i nød på eteren?
Trivia
Begrepet LA8PV er et amatørradiolisenskallesignal gjort kjent av Rolv Wesenlund i denne episoden. Kallesignalet var på den tiden ikke i bruk, og Post- og teletilsynet valgte derfor å reservere det, men ved en feil ble feil kallesignal holdt av og LA8PV ble tildelt til radioamatør Knut Kolstad fra Molde. Knut Kolstad byttet i 2008 kallesignal til LA2WRA, og LA8PV er nå ikke lenger i bruk.
Thijsje Oenema
Thijsje Oenema (født 6. juni 1988 i Heerenveen) er en nederlandsk skøyteløper som har spesialisert seg på de korte distansene. Oenema tilhører skøytelaget VPZ og er medlem av skøyteklubben S.T.D. Sint Nicolaasga.
Hennes gjennombrudd kom i det nederlandske mesterskapet for enkeltdistanser i 2009 hvor hun vant bronse på 500 meter. Dette var svært overraskende, siden hun ikke var i stand til å skøyte i sesongen 2007/08 på grunn av kyssesyke. Med denne 3.-plassen kvalifiserte hun seg for første gang for verdenscupen.
Oenema viste også denne sesongen at hun også er svært sterk på 100 m. Hun ble nederlandsk mester på denne distansen i 2006 og 2007. I 2009 tok hun tilbake tittelen hun mistet året før ved å vinne i Lekkerkerk.
Starten på sesongen 2009/10 var svak, men hun klarte å kvalifisere seg for Vinter-OL 2010 i Vancouver ved å slå Marianne Timmer i amerikansk uttakning.
Swift-demningen
Swift-demningen, også kjent som Swift 1 og Swift 2, er en demning med vannkraftverk beliggende i Skamania County, delstaten Washington i det vestre USA. Den regulerer Lewis River som er en sørvestlig sideelv i Columbia River, og skaper Swiftsjøen (Swift Reservoir) på 18,7 km².
Kraftverket har en installert produksjonskapasitet på 240 MW, fordelt på to turbiner. Demningen er 640 m lang og 126 m høy. Operatør er PacifiCorp. Utbyggingen skjedde fra 1955 til 1958.
Slashdot
Slashdot ble startet i 1997 av Rob Malda, og eies i dag av SourceForge, Inc. Med årene har Slashdot fått en svært stor leserkrets, og kommentarer på de individuelle artiklene kommer nesten alltid over 200 i antall, og noen ganger over 1000. Trafikken fra siden gjennom nyhetene de har lenket opp er ofte så stor at målet for lenken får tekniske problemer. Dette kalles Slashdot-effekten, også når fenomenet oppstår på grunn av andre sider enn Slashdot.
Gorge-demningen
Gorge-demningen er en demning med vannkraftverk beliggende i Whatcom County, delstaten Washington i det vestre USA. Den regulerer Skagit River.
Anlegget ligger nedenfor Ross-demningen og Diablo-demningen.
Kraftverket har en installert produksjonskapasitet på 207 MW, fordelt på fire turbiner. Operatør er Seattle by. Utbyggingen skjedde fra 1921 til 1924.
Tony
Tony er en opprinnelig engelsk kortform av mannsnavnet Anthony, som er dannet av det romerske familienavnet Antonius som har ukjent opprinnelse.
Tony har navnedag 17. januar i Norge, Sverige og Finland.
Utbredelse
Navnet Tony er kjent i Sverige fra 1836, og var mest populært i Sverige på 1960- og 1970-tallet. I Norge var navnet mest populært på 1980- og 1990-tallet, men var selv da ikke blant de oftest gitte navnene til guttebarn.
Tony er i dag et vanlig navn i Sverige og varianten Toni er vanlig i Finland. Navnene er i tillegg vanlige i flere andre land.
Kjente personer med navnet
Personene i listen er ordnet kronologisk etter fødselsår.
Eddy Tiel
Eduard «Eddy» Herbert Tiel (født 29. desember 1926 i Haag, død 21. februar 1993 i Emst) var en nederlandsk landhockeyspiller som deltok i de olympiske leker 1948 i London og 1952 i Helsingfors.
Tiel vant en olympisk bronsemedalje i landhockey under OL 1948 i London. Han var med på det nederlandske laget som kom på tredjeplass i landhockeyturneringen bak India og Storbritannia. Nederland tapte semifinalen med 1-2 til India som siden vant finalen og ble olympiske mestere. I bronsefinalen møtte de Pakistan og første kampen endte uavgjort 1-1 og i neste kamp vant Nederland med 4-1. Tiel spilte alle sju kampene i OL-turneringen.
Fire år senere, under OL 1952 i Helsingfors, vant han en olympisk sølvmedalje i landhockey. Nederland vant både kvart- og semifinalen med 1-0 over Tyskland og Pakistan men tapte finale til India med 1-6. Tiel spilte alle tre OL-kampene.
Richard Laurence Millington Synge
Richard Laurence Millington Synge (født 28. oktober 1914 i Liverpool, Merseyside, død 18. august 1994 i Norwich, Norfolk) var en britisk biokjemiker. Han mottok Nobelprisen i kjemi i 1952.
Kanselliråd
Kanselliråd (dansk: kancelliråd) var en embetstittel i Danmark-Norge. Fra 1660 var det tittel for medlemmene av Kansellikollegiet, men på 1700-tallet ble tittelen en rent honorær tittel, det vil si uten konkrete oppgaver i seg selv og der hensikten med tildelingen var av ren tittel- og rangnatur. Tittelen medførte plassering i sjuende rangklasse. Virkelige kanselliråder var plassert i den høyere sjette rangklasse.
I Sverige brukes tittelen kansliråd om en byråsjef i et departement.
The Best of Bob Dylan, Vol. 2
The Best of Bob Dylan, Vol. 2 er et samlealbum av Bob Dylan, utgitt i 2000. Det er oppfølgeren til The Best of Bob Dylan, Vol. 1, utgitt tre år tidligere. Det blir ikke sett på som en del av Dylans offisielle diskografi.
Begrenset versjon, bonusdisk
Begge livesangene ble spilt inn live den 16. mars 2000 på Santa Cruz Civic Auditorium, Santa Cruz, California.
Henoteisme
Forskjellige forskere foretrekker begrepet monolatrisme framfor «henoteisme» i diskusjon om religioner der én gud står sentralt, men eksistensen eller stillingen til andre guder ikke benektes. Ifølge Christoph Elsas bærer begrepet henoteisme i moderne bruk en konnotasjon om utviklingen av religioner i senantikken. En henoteist kan tilbe én gud fra et gudepanteon utfra et eget valg, samtidig som vedkommende aksepterer andre gudeskikkelser og gudekonsepter. Henoteisme og inklusiv monoteisme er begrepet som refererer til en mellomposisjon mellom ubegrenset polyteisme og eksklusiv monoteisme.
Snarum
Snarum er et mindre bygdelag som ligger i Modum kommune i Viken (tidligere Buskerud fylke) og ca. 1,5 mil fra Vikersund. Snarum har egen kirke. Snarum stasjon er ett av stoppestedene på Krøderbanen som går fra Krøderen til Vikersund. Snarum ligger langs fylkesvei 280 som går opp til Krøderen før den møter riksvei 7 som går opp i Hallingdal og til Hønefoss. Snarumselva har godt fiske.
Drolsum og Snarum danner et delområde i Modum kommune, med grunnkretsene Flattum, Øderud, Flannum, Sysle, Bøen, Vestre Snarum, Østre Snarum, og Kløftefoss.
Yello
Yello er et sveitsisk elektronikaband som består av Dieter Meier og Boris Blank. De er kjent for singelen «Oh Yeah» som har en rik blanding av elektronisk musikk og vokalmanipulasjon. Sangen ble kjent etter at den ble brukt i den amerikanske filmen Skulk med stil. En annen kjent sang er «The Race» som ofte brukes som bakgrunnsmusikk til TV-innslag.
Historie
Yello ble opprinnelig startet på slutten av 1970-tallet av Boris Blank og Carlos Peron, som ofte omtales som bandets tredje, ukjente medlem. Dieter Meier, en millionærplayboy med en svært allsidig bakgrunn, ble bragt inn i gruppen da de to grunnleggerne innså at de trengte en sanger. Peron forlot gruppen i 1983 for å starte en solokarriere.
Lydbilde
Yello er svært stolte av deres originale, særegne lydbilde som først og fremst kjennetegnes av merkelige lydsampler, en framtredende rytme og Dieter Meiers dype stemme. Hvert spor på et Yello-album har blitt laget av bandet helt fra grunnen av. Hvert instrument er samplet og redigert av Boris Blank, som opp gjennom årene har bygget opp et bibliotek av over 100 000 navngitte og kategoriserte lyder.
Yellos musikk blir av tilhengerne ofte beskrevet som svært visuell – at den skaper dramatiske filmliknende bilder i sinnet. Denne karakteristikken har gjort Yello populær innen TV, markedsføring og filmindustrien. Singelen «Oh Yeah» har blitt brukt i en rekke TV-reklamer, som lydspor for amerikansk fotball på amerikansk TV og har blitt med i minst fem filmer. Singelen «The Race» har blitt brukt mye, særlig av Eurosport. Yello laget også albumet til den britiske komediefilmen Nuns on the Run og den amerikanske filmen Ford Fairlane. De spilte også inn en versjon av «Jingle Bells» for filmen The Santa Clause.
I Norge er «La Habanera», fra albumet One Second, brukt som kjenningsmelodi for programmet «Hallo i uken» i NRK P2.
Jacqueline Wilson
Jacqueline Wilson (født 17. desember 1945 i Bath) er en britisk forfatter kjent for sitt omfattende forfatterskap av barne- og ungdomslitteratur.
Biografi
Jacqueline Wilson er en av Storbritannias mest populære forfattere av barne- og ungdomslitteratur med over 20 millioner solgte bøker. I juni 2002 ble hun utnevnt til offiser av Order of the British Empire for sin innsats. Hun var Children's Laureatei perioden 2003–05, som den fjerde i rekken. Wilson har forfattet mange bokserier. En av de mest kjente er serien om Tracy Beaker, innledet i 1991 med boka The Story of Tracy Beaker. Både serien om Tracy Beaker og flere av de andre bøkene hennes har omskapt til TV-serier, som blant annet Girls in Love, Best Friends, Double Act, The Illustrated Mum og The Story of Tracy Beaker. Wilson har utgitt to selvbiografier, Jacky Daydream (2007) og My Secret Diary (2009).
Skrivestil
Wilsons bøker er preget av realistiske skildringer av barns levekår og dagligliv i Storbritannia. Mange av bøkene tar opp tabubelagte eller problematiske tema som opptar barn og unge, som for eksempel når et kjæledyr dør (The Cat Mummy); skilsmisse (The Suitcase Kid); hjemløshet (The Bed and Breakfast Star); omsorgssvikt og psykisk lidelse (The Illustrated Mum); overgrep (Secrets); sorg (Vicky Angel) eller homoseksualitet (Kiss). De fleste av bøkene er utgitt med illustrasjoner av Nick Sharratt, med karakteristiske, fargerike omslag.
De aller fleste av Wilsons bøker er skrevet i førsteperson, med noen unntak, som for eksempel Twin Trouble som benytter tredjepersons fortellerstemme. Både Secrets og The Lottie Project veksler mellom synsvinkelen til de to hovedpersonene i alternerende kapitler.
Saluån
Saluån er en ca 20 km lang elv, som munner ut i Bottenvika ved Salusand, ca 45 km nord for Örnsköldsvik. Saluån har kun tilstrømning fra små bekker, og er derfor sensitiv i forhold til tørke og regn. Det er en laksetrapp i elven, og der er også ørret og bekkeørret i elven.
Prinsesse på prøve
Handling
Sjenerte Mia Thermopolis (Anne Hathaway) savner det meste. Selvsikkerhet, utstråling, kjæreste – alt glimrer med sitt fravær. Men en dag dukker hennes ukjente farmor Clarisse Renaldi (Julie Andrews) opp med en sjokkerende nyhet. Clarisse er dronning – og Mia er en vaskeekte prinsesse. Hun kan arve tronen til det søkkrike fyrstedømmet Genovia. Over natten forandrer det meste seg.
Gènovia er et fiktivt land i filmene Prinsesse på prøve og oppfølgeren Prinsesse på prøve 2 - Kongelige forviklinger. Landet er et monarki, og skal ligge mellom Spania og Frankrike. Hovedstaden heter Pyrus, og kjente monarker er kong Rupert, dronning Clarisse og dronning Amelia.
Enrico Dante
Enrico Dante (født 5. juli 1884 i Roma i Italia, døde 24. april 1967 i Roma) var en av den katolske kirkes kardinaler, og tilknyttet den romerske kurie, blant annet som pavelig seremonimester.
Han ble kreert til kardinal i 1965 av pave Paul VI.
Episkopalgenealogi
Hans episkopalgenealogi er:
Efrem Forni
Efrem Forni (født 10. januar 1889 i Milano i Italia, død 26. februar 1976 i Roma) var en av den katolske kirkes kardinaler, og tilknyttet det pavelige diplomati. Han var tilknyttet nuntiaturene i Portugal og Frankrike før han ble nuntius i Ecuador 1937–1953, og i Belgia og Luxembourg 1953–1962.
Han ble kreert til kardinal i 1962 av pave Johannes XXIII med Santa Croce in Gerusalemme som tittelkirke.
Han deltok ved konklavet 1963 som valgte pave Paul VI, og var også med under Annet Vatikankonsil 1962–1965.
Episkopalgenealogi
Hans episkopalgenealogi er:
Solumsmoen
Naturen rundt Solumsmoen preges av skog og jordbruk, elva med spredt bebyggelse langs breddene, en betjent lokal bensinstasjon med gatekjøkken, og en tidligere landhandel som ble bedehus og siden ombygd til et kirkelig kapell, med kirkegård og leggplass.
Solumsmoen er også et bra utgangspunkt for fotturer til Skuterudåsen, der de nedlagte koboltgruvene ligger rett over grensen mot Modum. Gruvene dannet som kjent grunnlag for Blaafarveværket. Sørgruvene ligger mindre enn 500 m fra kommunegrensen mot Modum, men også både Mellomgruvene og Nordgruvene ligger tett på grensa. Mange som går turen til gruvene tar utgangspunkt i Øverbyroa (Øverby-gårdene) ved Solumsmoen og går via Risgardtjenn.
Jules Ancion
Julius «Jules» Theodoor Ancion (født 21. august 1924 i Palembang i Nederlandsk Østindia, død 30. november 2011) var en nederlandsk landhockeyspiller som deltok i De olympiske leker i 1952 i Helsingfors. Ancion vant en olympisk sølvmedalje i landhockey under OL i 1948 i London. Han var med på det nederlandske laget som kom på andreplass i landhockeyturneringen bak India. Nederland vant både kvart- og semifinalen med 1–0 over henholdsvis Tyskland og Pakistan, men tapte finalen til India 1–6. Ancion spilte alle tre OL-kampene i turneringen.
Linxihe-demningen
Linxihe-demningen er en demning med vannkraftverk under bygging i Hubei-provinsen i det sentrale Kina, anlagt i elva Loushui, ei sideelv til Chang Jiang. Effekten blir ca 150 MW.
Demningen er en enkel betong buedam, av typen RCC. Dammen er 74 meter høy og 146 meter lang. Den vil brukes bare til vannkraft.
Vedsamme elv ligger også Jiangya-demningen.
Edgar James Banks
Edgar James Banks (født 23. mai 1866, død 5. mai 1945 i Eustis, Florida) var en amerikansk diplomat, antikvar og romanforfatter.
Banks var en antikvitetsentusiast og entreprenøraktig arkeolog i de siste dagene til Det osmanske rike. Han har vært påstått å være en mulig modell for fiksjonsfiguren Indiana Jones. Mens Banks var amerikansk konsul i Bagdad i 1898, kjøpte han hundrevis av kileskrifttavler på markedet mot slutten av Det osmanske riket og solgte dem videre i små porsjoner til museer, biblioteker, universiteter, og teologiske seminarer, mange i Utah og i sørvest USA og tvers over kontinentet. Disse tavlene hadde blitt gravd opp av lokalbefolkningen på steder som Telloh og mange andre teller i det sentrale Mesopotamia. Banks kjøpte også mange flere kileskriftinskripsjoner fra en kjøpmann i Istanbul. De osmanske myndighetene regulerte ikke handelen av slike mindre viktige antikviteter.
Selv om hadde fått finansiert en ekspedisjon til Ur, ble Banks frustrert av den osmanske administrasjonen, som ikke ville tillate utgravninger i Babylon eller Tell Ibrahim, og andre prominente steder. I 1903 ble det besluttet at utgravningene hans skulle finne sted i Bismya, stedet for oldtidens Adab, i Irak. Hans publikasjon fra 1912 om hans utgravninger i Bismya/Bismaya (Adab), en sumersk by nå i Irak, inneholder noen livlige beretninger om hans kamper med det osmanske byråkratiet (se lenker nedenfor).
Etter den første verdenskrig, reiste og foreleste Banks i utstrakt grad, mens han spredde his kileskrifttavlene blant kjøper hvor enn han var. Tavlene Banks solgte til Charles W. Ames er nå i Science Museum ved University of Minnesota og mange andre private og offentlige steder i USA...
Banks var en aktiv foredragsholder og forfatter. Det var under en slik foredragsturne 1921 at han oppdaget Eustis og besluttet å pensjonere seg der.
Eustis Historical Museum har et rom med utstillinger om Banks.
Tunggodsskip
Et tunggodsskip er et skip designet for å frakte store gjenstader som ikke kan fraktes med normale lasteskip. Det finnes to typer av disse tunggodsskipene: et semi-nedsenkbart skip som kan løfte et annet skip opp av vannet og frakte det, og skip som er utstyrt med avlossings-hjelpemidler som flere lite utstyrte havner ikke har. Et av de største rederiene innen tunggodstransport er Beluga Shipping GmbH, som har sitt hovedkontor i Bremen. Belugas flåte består av flere slike tunggodsskip.
Erich Römer
Erich Römer (født 2. juni 1894, død 26. mars 1987) var en tysk ishockeyspiller som deltok i de olympiske leker 1928 i St. Moritz og 1932 i Lake Placid. Römer vant en olympisk bronsemedalje i ishockey under vinter-OL 1932 i Lake Placid. Han spilte på det tyske laget som kom på tredjeplass, bak Canada og USA, i OL-turneringen. Det var fire lag som deltok og alle lagene møttes to ganger. Tyskland tapte begge kampene til både USA og Canada med slo Polen med 2-1 og 4-1. Den fjerde olympiske turneringen i ishockey var også det sjette verdensmesterskapet i ishockey. Spillerne på Tysklands lag var Rudi Ball, Alfred Heinrich, Erich Herker, Gustav Jaenecke, Werner Korff, Walter Leinweber, Erich Römer, Martin Schröttle, Marquardt Slevogt og Georg Strobl. Römer spilte alle seks kampene for Tyskland i OL-turneringen.
Sagån
Sagån er en elv i Västmanland, med en lengde på 70 km inkludert kildeelven. Som kilde regnes Storljusen i Sala kommune. Elven renner gjennom innsjøene Silvköparen og Långforsen, passerer Sala før den munner ut i Mälaren et sted mellom Västerås og Enköping.
Elven utgjør over flere mil en grense mellom Västmanlands og Uppsala län, og langs en enda lengre strekning grensen mellom landskapene Västmanland og Uppland.
Elven inngår i Norrströms nedbørfelt.
Blant det sjeldnere dyrelivet man finner i elven, er fisken asp.
Jamie Lloyd
Jamie Lloyd er en fiktiv person som opptrer i Halloween-filmserien. Hun er niese til antagonisten Michael Myers. Hun spilles av Danielle Harris og J. C. Brandy.
Burzum/Aske
Burzum/Aske er et samlealbum fra Burzum.
Albumet ble utgitt som en nyutgivelse av det selvtitulerte debutalbumet Burzum, og man la til EP-en Aske, som kun inneholder tre spor på tilsammen ca. 20 minutter. Sporet «A Lost Forgotten Sad Spirit» fra albumet Burzum er ikke tatt med på denne utgivelsen, istedenfor er versjonen fra Aske tatt med. Albumet ble først gitt ut 14. oktober 1995 av Misanthropy Records, og så igjen i 2005 av Back on Black Records.
Eksterne lenker
Burzum / Aske Burzum / Aske
Harold Spencer Jones
Harold Spencer Jones (født 29. mars 1890 i London, død 3. november 1960 i London) var en britisk astronom, som hadde en stor del av sin karriere i Sør-Afrika. Etternavnet (Spencer Jones) er også blitt skrevet som Spencer-Jones.
Liv og virke
Han var utdannet på «Latymer Upper School» i Hammersmith og senere på Jesus College ved University of Cambridge.
Han returnerte til England i 1933, hvor han fikk tittelen Astronomer Royal (den høyeste tittel for britiske astronomer), en tittel han hadde til han trakk seg tilbake med pensjon i 1955.
Sakskøbing
Sakskøbing er en stasjonsby med 4,565 (2013) innbyggere på det nordøstlige Lolland i Danmark. Inntil kommunalreformen i 2007 var den administrasjonssenter for Sakskøbing kommune, nå hører den til Guldborgsund kommune i Region Sjælland.
Ivar B. Prestbakmo
Ivar Bühring Prestbakmo (født 7. november 1968) er en norsk politiker (Sp). Fra 14. oktober 2021 er han fast møtende stortingsrepresentant for statsråd Sandra Borch. Han var Salangens ordfører fra 1999 til 2014 og ble valgt til fylkesordfører i Troms og Finnmark fra 1. januar 2020.
Fra 2014 til 2020 var han fylkesråd for samferdsel og miljø i Troms fylkeskommune. Han fikk i januar 2014 fritak fra vervet som ordfører i Salangen kommune, som han hadde hatt siden 1999. Prestbakmo ble fylkesråd etter en parlamentarisk krise i fylkesrådet til Pia Svensgård (Ap) høsten 2013. Fylkesrådet Svensgård besto av partiene Ap, H og Krf, som høsten 2013 la fram forslag om å sentralisere den videregående skolestrukturen som innebar nedleggelse av flere videregående skoler, samt si nei til bygging av blant annet Bjarkøyforbindelsene. Dette resulterte i at Svensgård sitt fylkesråd gikk i oppløsning. Det nye fylkesrådet besto av blant annet H, Sp, V og Frp og med Line Fusdahl (H) som fylkesrådsleder og Ivar B Prestbakmo (Sp) som fylkesråd for samferdsel og miljø og fylkesrådets nestleder. Dette fylkesrådet fredet de videregående skolene i fylket og fortsatte planene om bygging av Bjarkøyforbindelsene. Etter fylkestingsvalget i 2015 inngikk Sp og V samarbeid med Ap og Krf i fylkesrådet med Cecilie Myrseth (Ap) som fylkesrådsleder. Prestbakmo fortsatte som Senterpartiets fylkesråd og nestleder i fylkesrådet. I juni 2017 gikk Myrseth av som fylksrådsleder da hun stilte til valg til Stortinget for Ap. I det påfølgende fylkesrådet med Willy Ørnebakk (Ap) som fylkesrådsleder, fortsatte Prestbakkmo som fylkesråd for samferdsel og miljø og som fylkesrådets nestleder.
Prestbakmo var nestleder i KS Troms fra oktober 2011 til november 2019. Fra 2016 er han medlem av KS- Hovedstyre, som en av tre fra Senterpartiet. I 2017 ble valgt inn som fast medlem av Senterpartiets sentralstyre.
Prestbakmo ble 29. oktober 2019 valgt til fylkesordfører i Troms og Finnmark og tiltrådte 1. januar 2020. Fra 14. oktober 2021 er han fast møtende vararepresentant på Stortinget for statsråd Sandra Borch.
Northern Ireland Trophy
Turneringen ble spilt i Belfast og var den første rankingturneringen som ble avholdt i Nord-Irland.
Vinnere
2005年北爱尔兰杯
Muspilli
Muspilli (Das Muspiellied) er et gammelhøytysk kristelig dikt som skriver seg fra 800-tallets Bayern. Begynnelsen og slutten mangler, trolig fordi de 103 bevarte linjene ble skrevet i margen på en annen tekst.
Diktet er skrevet med bokstavrim og en håndskrift som utmerker seg ved sin skjønnhet og klarhet. Det er tilegnet unggutten Ludwig, Ludvig den tyske, som senere ble konge under samme navn. Muspilli er sannsynligvis dikterens betegnelse på en grusom djevel.
Diktet fremstår som en fortolkning av dommedag som en kamp om sjelene mellom himmelske og djevelske makter, avsluttet med en verdensbrann - et kristent ragnarok.
Diktet beretter om verdens ende og sjelens skjebne etter døden. Det ses likhetspunkter med ragnarok som skildret i Edda. Menneskene formanes til god og kristelig oppførsel her på jorden, og ender med et «ve!» over dem som må brenne i den evige ild mens de forgjeves anroper Gud om hjelp.
Bøvær
Bøvær er et sted og en grunnkrets i Senja kommune i Troms og Finnmark, beliggende ytterst på nordsiden av Bergsfjorden på Senja. Stedet ligger ved endepunktet til fylkesvei 251, tre kilometer vest for Skaland. Bøvær ligger sørvestvendt åpent ut mot Norskehavet, og gjennom bygda går en langstrakt idyllisk sandstrand.
I Bøvær ligger Kråkeslottet, en arena for kunstutstillinger og konserter, men som også driver utleie til overnatting og arrangementer. Bygget var opprinnelig et tradisjonelt fiskebruk.
Bøvær grunnkrets omfatter området som ligger ytterst på nordsiden av Bergsfjorden, og bebyggelsen ligger langs veien fra Skaland. Den har et areal på 5,81 km². Grunnkretsen har ikke mange bosatte, men folketallet holder seg stabilt. I nordøst grenser Bøvær til Steinfjord, og i øst til Skaland. Over fjorden i sør ligger Strømsnes og Hamn og i vest ligger Norskehavet.
Utvikling for innbyggertall:
Ludwig Sebastian
Ludwig Sebastian (født 6. oktober 1862 i Frankenstein i kongedømmet Bayern, død 20. mai 1943 i Speyer i Tyskland) var katolsk biskop av Speyer fra 1917 til sin død. Han ble bispeviet av erkebiskop Johann Jakob von Hauck, erkebiskop av Bamberg.
Bakgrunn
Sebastian tok abitur i 1883 i Kaiserslautern. så studerte han ved presteseminaret i Bamberg.
Prest
Han ble presteviet 7. august 1887 i Bamberg. Så var han kapellan i Bamberg, Forchheim, og Ansbach. Han hadde sitt føerste sogneprestembede fra 1892 til 1900 i Hohenmirsberg, deretter ble han sogneprest for St. Ludwig i Ansbach. Han var ved siden av skoleinspektør for distriktets katolske skoler. I 1914 avanserte Sebastian til medlem av domkapittelet i Bamberg.
Biskop
Den 28. mai 1917 ble han av den bayerske konge Ludwig III kalt til biskop av Speyer. Etter at paven hadde bekreftet valget ble han bispeviet den 23. september 1917 av Johann Jakob von Hauck i domkirken i Speyer.
I 1918 promoverte han til doktor i teologi ved Julius-Maximilians-Universität Würzburg. På grunn av sammenbruddet av monarkiet i Bayern ble han ikke elevert til adelsstanden.
I januar 1935 oppfordret han befolkningen i det etter Versaillestraktatens bestemmelser fransk-kontrollerte Saarland, som til dels lå i hans bispedømme, til å stemme for gjenforening med Tyskland.
Opposisjon mot NS-staten
Sebastian var godt oppe i årene da nazistene kom til makt, og var forsiktig i sin tilnærming. Han kunne imidlertid mobilisere det han hadde av energi mot den nye ideologi.